b"\n_START_ARTICLE_\nEdgar Snow\n_START_SECTION_\nBiografi\n_START_PARAGRAPH_\nHan studerte journalistikk ved University of Missouri, men flyttet til New York City f\xc3\xb8r slutteksamen. Han hadde tjent noen penger p\xc3\xa5 aksjer, og solgte seg ut f\xc3\xb8r b\xc3\xb8rskrakket i 1929. Han flyttet til Kina i 1928 og ble der til 1941, og fikk s\xc3\xa5ledes med seg viktige \xc3\xa5r av den kinesiske borgerkrig. I den perioden skrev og utgav han et stort antall artikler og b\xc3\xb8ker. Han arbeidet ogs\xc3\xa5 for den kinesiske regjering i Beijing. I 1937 utgav ham den boken som gjorde ham verdenskjent, R\xc3\xb8d stjerne over Kina (Red Star Over China), en skildring av den revolusjon\xc3\xa6re bevegelse som skulle lede til opprettelsen av Folkerepublikken Kina. Han hadde v\xc3\xa6rt i kommunistenes baseomr\xc3\xa5de i Shaanxi-provinsen og hatt utf\xc3\xb8rlige samtaler med Mao Zedong i Bao'an sommeren 1936. _NEWLINE_Boken var et propagandakupp for de kinesiske kommunistene i sinn alminnelighet og for Mao i sin s\xc3\xa6rdeleshet. Det var Mao som hadde bedt kontakter i Shanghai om \xc3\xa5 finne en egnet amerikansk journalist som kunne benyttes for \xc3\xa5 tegne et fordelaktig bilde av begivenhetene. Boken R\xc3\xb8d stjerne over Kina er for det meste resultatet av de lange intervjuer som Mao Zednong og noen andre kommunistledere gav Snow de tre m\xc3\xa5neder sommeren 1936 da han oppholdt seg i det kommunisiske baseomr\xc3\xa5det. Lite ble der overlatt til tilfeldighetene; man gikk langt i \xc3\xa5 teilrettelegge slik at journalisten skulle f\xc3\xa5 et fordelaktig inntrykk. Mange av de opplysninger Snow ble furnert med, var voldsomme forvrengninger. For eksempel ble boken retningsgivende for det inntrykk av Mao Zedongs personlige heroisme under \xc2\xabden lange marsjen\xc2\xbb som skulle bre seg. Milit\xc3\xa6re seirer ble overdrevet eller til og med oppdiktet.  Meget ble fortiet - han fikk ikke tak i at det bygde seg opp store spenninger mellom Mao og de Stalin-tro i kommunistpartiet. Snow kunne heller ikke gjengi de m\xc3\xb8rkere sider ved kommunistenes fremferd - han ble holdt uvitende om den terror, tortur og mord. Men til tross for sine store mangler, gav likevel boken mye presis og verdifull innsikt. _NEWLINE_Snow vendte hjem til USA i 1941 med sin amerikanske hustru Helen Foster. P\xc3\xa5 grunn av hans gamle b\xc3\xa5nd til kommunistene ble livet hans vanskelig under McCarthyismen, og han ble tvunget til \xc3\xa5 forlate fedrelandet i 1950-\xc3\xa5rene. Han flyttet til Sveits, men beholdt sitt amerikanske statsborgerskap. _NEWLINE_Han var tilbake i Kina i 1961 og 1964 og intervjuet Mao Zedong og Zhou Enlai. I 1970 reiste han en siste gang til Kina og ble da fortalt gjennom et intervju av Mao i desember at president Richard Nixon ville v\xc3\xa6re en velkommen gjest, enten som USAs president eller som turist og privatperson. Dette bes\xc3\xb8ket skulle etter hvert f\xc3\xb8re videre til normaliseringen av de sino-amerikanske forbindelser, selv om Snow ikke ble kreditert. Washington fikk f\xc3\xb8rst senere vite om intervjuet og hadde gjennom helt andre kanaler allerede forberedt Nixons bes\xc3\xb8k._NEWLINE_Snow d\xc3\xb8de av kreft den 15. februar 1972, omtrent samtidig som president Nixon reiste til Kina. Hans levninger ble delt i to; halvparten av hans aske ble spredt p\xc3\xa5 Pekinguniversitetets omr\xc3\xa5de i Beijing."